17. 10. 90 De Europæiske Fællesskabers Tidende Nr. L 285/15 KOMMISSIONENS FORORDNING (EØF) Nr. 2988/90 af 16. oktober 1990 om ændring af forordning (EØF) nr. 1350/72, for så vidt angår definitionen af arealer beplantet med humle KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (?), senest ændret ved forordning (EØF) nr. 2780/ 90 (?, særlig artikel 13, stk. 4, og | ud fra følgende betragtninger: I artikel 1, stk. 3, i Kommissionens forordning (EØF) nr. 1350/72 ?), senest ændret ved forordning (EØF) nr. 2590/85 (), defineres »beplantet areal« for på fællesskabs- plan at sikre ensartet beregning af de arealer, der kan ydes producentstøtte for ; erfaringerne har vist, at denne defini- tion ikke længere opfylder kravene til tidssvarende humledyrkning ; da det bliver stadig vigtigere at anvende pesticider med forsigtighed, bør avlerne kunne sprøjte de yderste rækker af en humlehave fra ydersiden for at undgå, at andre afgrøder berøres af sprøjtningen ; det bør derfor tillades at udvide arbejdsområdet på hver side af humlehaven ; det ville blive lettere at dyrke humle, hvis længden af de områder for enden af rækkerne, der er nødvendige for at kunne anvende maskiner, blev udvidet fra fem meter til otte meter, idet maskinerne nu til dags er længere end tidligere og kræver mere plads at vende på; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Humle — UDSTEDT FØLGENDE FORORDNING: Artikel 1 I artikel 1, stk. 3, i forordning (EØF) nr. 1350/72 foretages følgende ændringer': 1) Litra a) affattes således : -»aå) den parcel, der afgrænses af de ydre tråde til fastgø- relse af pælene, jf. dog bestemmelserne i litra b); hvis der er humleplanter på denne linje, udvides arbejdsområdet på hver side af parcellen med et areal af samme bredde som gennemsnitsbredden af arbejdsområdet inden for det tilplantede areal ; dette ekstra arbejdsområde må ikke ligge på offentlig vej«. ' 2) I litra b) ændres »ikke overstiger fem meter« til »ikke overstiger otte meter«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra 1991-høsten. Denne forordning er bindende i alle énkeltheder og gælder umiddelbart i hver medlems- stat. Udfærdiget i Bruxelles, den 16. oktober 1990. () EFT nr. L 175 af 14. 8. 1971, s. 1. () EFT nr. L 265 af 28. 9. 1990, s. 1. () EFT nr. L 148 af 30. 6. 1972, s. 11. () EFT nr. L 247 af 14. 9. 1985, s. 11. På Kommissionens vegne Ray MAC SHARRY Medlem af Kommissionen